# Tájékoztató a kamarai gyakorlati oktatói képzésről és vizsgáról

A kamarai gyakorlati oktatói képzés és vizsga azokat a gyakorlati oktatóként alkalmazott szakembereket/szakoktatókat érinti, akik iskolán kívüli (külső) gyakorlati képzőhelyen foglalkoznak tanulóval az iskolai rendszerű szakképzésben. Cél, hogy biztosítsa számukra a tudatos és színvonalas pedagógiai tevékenységet jelentő minősítés elérésének lehetőségét, a tanulók képzéséhez szükséges pedagógiai, szociálpszichológiai, kommunikációs és szakképzési adminisztrációs ismeretek elsajátítását.

**Felhívjuk minden gyakorlati képzéssel jelenleg vagy a jövőben foglalkozó gazdálkodó és egyéb szervezet, valamint gyakorlati oktató figyelmét, hogy 2019. szeptember 1-jétől csak kamarai gyakorlati oktatói tanúsítvánnyal rendelkező szakemberek foglalkozhatnak tanulóval az iskolai rendszerű szakképzésben.**

**Kivételek:**

* **mestercím az érintett szakmában**
* **szakirányú felsőfokú végzettség + 2 év gyakorlat**
* **szakirányú szakképesítés és felsőfokú végzettség + 5 év gyakorlat**
* **minőségi vendéglátóipari egységben folyó gyakorlati képzés**
* **60. életév betöltése**

**Jelentkezés a kamarai gyakorlati oktatói képzésre és vizsgára**

* **a** szakképzésről szóló 2019. évi LXXX. törvény és a szakképzésről szóló törvény végrehajtásáról szóló 12/2020. (II. 7.) Korm. rendelet alapján a **gyakorlati oktatói feltételeknek megfelel**,
* az előírt **szakmai képesítéssel rendelkezik** és azt közokirattal vagy annak hiteles másolatával, nem Magyarországon szerzett szakképesítés esetén a Magyar Ekvivalencia és Információs Központ vagy a Pest Megyei Kormányhivatal által kiállított határozattal igazolja,
* az adott szakképesítés területén **5 év szakmai gyakorlattal rendelkezik**, és azt 30 napnál nem régebbi munkáltatói igazolással vagy vállalkozói igazolvánnyal, vagy a nyilvántartásba vételt tanúsító igazolással, az ügyfélkapu rendszerből lehívott adatokkal, vagy cégkivonattal hitelt érdemlően igazolja; külföldi jelentkező esetében magyar nyelvre lefordított, hitelesített igazolás fogadható el.

A képzésre és vizsgára egy időben kell jelentkezni a területi kamaráknál a ***jelentkezési lap*** kitöltésével és beküldésével. A kamarai gyakorlati oktatói képzésre történő jelentkezés pozitív bírálatáról szóló értesítés kézhezvételétől számított öt munkanapon belül a ***képzési és vizsgadíj*** rá eső részét (önrész) igazoltan be kell fizeti a területi kamarának. Amennyiben a képzés első napja korábbi, mint a jelen bekezdés szerinti fizetési határidő, a befizetés határideje a képzés első napja.

**A képzés formája**

A kamarai gyakorlati oktatói képzés képzési időtartama 50 óra, amelyből

* **25 óra elméleti oktatás** *(pedagógia és alkalmazása, szociálpszichológia, kommunikáció, szakmai gyakorlati képzés folyamata és adminisztrációs feladatai)*
* **25 óra tréning** *(érzelmi intelligencia tréning – kommunikáció, együttműködés, konfliktuskezelés)*

**A kamarai gyakorlati oktatói vizsga**

A kamarai gyakorlati oktatói vizsga két részből áll:

* **on-line vizsga** az alapvető elméleti ismeretek számonkéréseként, amelyet a vizsgázó tetszőleges helyen, a kijelölt időpontban és időtartam alatt teljesít,
* a tréning jellegű képzés anyagát felölelő **gyakorlati vizsgarész** a pedagógiai, a kommunikációs és a szociálpszichológiai ismeretek gyakorlatban történő alkalmazásának számonkéréseként, amelyet a vizsgázó a teljes vizsgabizottság jelenlétében a területi kamara által elfogadott helyen és időben teljesít.

 A vizsga akkor eredményes, ha a vizsgázó mindkét vizsgarészt teljesítette, és külön-külön a két vizsgarészen minimum 61-61%-os teljesítményt ért el.

**Költségek**

A képzés és vizsga részben támogatott, a jelentkezőnek egy **20%-os** önrészt kell befizetnie a képzést szervező területi kamaránál.

A képzésteljes költsége 90.000.-Ft + áfa (bruttó 114.300.-Ft). Ebből 80 % állami támogatás, ami 72.000.-Ft + áfa (bruttó 85.725.-Ft). A fennmaradó **20% az önrész**, ami **18.000.-Ft + áfa (bruttó 22.860.-Ft).**

A kamarai gyakorlati oktatói képzésre és vizsgára **önköltségesen olyan személy is** **jelentkezhet**, **akinek a szakképzésről szóló 2011. évi CLXXXVII. törvény 31. § (1) bekezdése alapján nem kötelezettsége ilyen vizsgát tenni** (önköltséges képzés). Amennyiben elegendő képzési és vizsga kapacitás áll rendelkezésre valamely területi kamaránál, a jelentkezés befogadható, ha a jelentkező megfelel a képzésre történő jelentkezés feltételeinek és a képzési és vizsgadíj teljes összegét határidőre egy összegben, igazoltan befizeti a területi kamarának, és képzési szerződést köt a területi kamarával.

**Jelentkezés**

 Jelentkezni a **Jelentkezési lap** eredeti, aláírt példányával lehet.

Minden esetben csatolni kell:

* **szakirányú szakmai képesítést igazoló bizonyítvány**(ok) hiteles másolata
* **a szakmai gyakorlatot igazoló dokumentumot**, mely lehet:

–        30 napnál nem régebbi munkáltatói igazolás

–        az ügyfélkapu rendszerből lehívott adatokkal

–        vállalkozói igazolvány

–        nyilvántartásba vételt tanúsító igazolás

–        cégkivonattal

–       külföldi jelentkező esetében magyar nyelvre lefordított, hitelesített igazolás fogadható el

* **Nyilatkozat** a kamarai gyakorlati oktatói vizsgára jelentkezésről és részvételről
* **Erkölcsi bizonyítvány**

 A jelentkezésekkel, finanszírozással, képzések megvalósulásával kapcsolatos egyéb kérdésekkel keresse munkatársunkat az alábbi elérhetőségeken:

*Praznovszky Judit*

*gyakorlati oktatói képzési referens*

Tel.: 32/520-867, 70/317-1592

e-mail: [pjudit@nkik.hu](mailto:pjudit@nkik.hu)

3100 Salgótarján, Alkotmány út 9/A.